**Convenția Grupării Europene de Cooperare Teritorială "Euroregiunea Dunărea de Mijloc"**

**Asociația Gruparea Europeană de Cooperare Teritorială "Euroregiunea Dunărea de Mijloc"** a fost creată la Craiova în data de ...................................odată cu semnarea prezentei Convenții, cu dorința de a-și uni eforturile în a crea un centru de dezvoltare durabilă bazat pe inovare și coeziune socială și teritorială, de către președinții, primarii și reprezentanții instituțiilor publice: din România: Consiliul Județean Dolj, Consiliul Județean Gorj, Consiliul Județean Mehedinți, Consiliul Județean Olt, Municipalitatea Craiova, Camera de Comerț și Industrie Dolj, ADR Sud Vest Oltenia, Aeroportul Internațional Craiova, din Republica Bulgaria: Districtul Vidin, Districtul Vratsa, Municipalitatea Vratsa, Municipalitatea Vidin, Municipalitatea Pleven, Camera de Comerț și Industrie Vratsa, “Open Hands” ONG din Pleven, din Republica Croația: Consiliul regional Vukovar-Srijem, din Muntenegru: Municipalitatea Kotor– în calitate de observator, Municipalitatea Budva– în calitate de observator, Municipalitatea Tivat– în calitate de observator.

Pentru a oferi o mai mare amploare voinței politice comune de cooperare în cadrul grupării nou create și pentru a traduce această dorință mai eficient în teritoriu, reprezentanții instituțiilor publice partenere au decis să înființeze un instrument juridic și administrativ în slujba „Euroregiunii Dunărea de Mijloc” cu personalitate juridică prin crearea unei Grupări Europene de Cooperare Teritorială, un instrument juridic creat de Uniunea Europeană.

**A – Crearea GECT**

Prin prezenta convenție, părțile care acționează în cadrul competențelor care le sunt atribuite prin legislația lor respectivă se angajează să urmărească, să dezvolte și să promoveze cooperarea lor teritorială pentru a planifica, coordona, promova și organiza acțiunile lor în toate domeniile de dezvoltare și cu scopul de a consolida coeziunea economică, socială și teritorială prevăzută in Titlul XVII din Tratatul de instituire a Comunității Europene.

Pentru a realiza această cooperare, părțile convin să formeze Gruparea Europeană de Cooperare Teritorială (GECT) în cadrul legal definite prin Regulamentul nr. 1082/2006 al Parlamentului European și al Consiliului din 5 iulie 2006, modificat prin Regulamentul (UE) nr. 1302/2013 al Parlamentului European si al Consiliului din 17 decembrie 2013.

GECT va fi guvernată de regulamentul menționat mai sus, prin prezenta convenție și statutul anexat acesteia și alternativ, prin legile statului român.

**B – Denumirea GECT**

Asociația este denumită **Gruparea Europeană de Cooperare Teritorială "Euroregiunea Dunărea de Mijloc".**

**C – Sediul**

Sediul GECT este situat în Municipiul Craiova, Regiunea Sud Vest Oltenia, România

**D- Teritoriul**

GECT își va putea îndeplini misiunea în toate teritoriile comunităților membre, întotdeauna în cadrul proiectelor de cooperare teritorială.

**E- Misiunea si obiectivele GECT**

***Misiunea GECT este:***

* dezvoltarea durabilă a Euroregiunii nou create prin inovare și coeziune socială și teritorială.
* crearea unei platforme de cooperare bazată pe părți interesate din rețelele transfrontaliere, în scopul dezvoltării regionale și implementării proiectelor de interes.
* facilitarea îmbunătățirii dezvoltării socio-economice inteligente, incluzive și durabile prin facilitarea îmbunătățirii cooperării, turismului și utilizării durabile a patrimoniului natural și cultural al zonei transfrontaliere.
* facilitarea unei mai bune utilizări a potențialelor comune prin stabilirea mecanismelor pentru procesele participative structurate de evaluare a nevoilor, stabilirea priorităților, planificarea acțiunilor și implementarea proiectelor.

***Obiectivul general si Obiectivele specifice ale GECT-ului:***

Obiectivul general al GECT este realizarea și gestionarea, în vederea dezvoltării durabile, de proiecte și acțiuni de cooperare teritorială aprobate de către membrii săi care acționează în cadrul competențelor atribuite de către legislația internă a fiecărui stat al membrilor participanți.

***Obiectivele specifice sunt:***

* identificarea, promovarea și implementarea programelor, proiectelor si acțiunilor comune relevante de cooperare teritorială, în următoarele domenii de cooperare teritorială definite de reglementările comunitare nr. 1080/2006 din 5 iulie 2006 și 1083/2006 din 11 Iulie 2006, dezvoltarea activităților economice interregionale;
* inovație tehnologică, cercetare, formare, cultură si tradiții ;
* dezvoltarea turismului;
* conservarea si punerea în valoare a mediului;
* augmentarea accesibilității, prin acțiuni menite să faciliteze și să îmbunătățească serviciul de transport public sau de telecomunicații comune;
* promovarea, facilitarea și structurarea cooperării administrative, juridice și economice în cadrul obiectivelor definite;
* realizarea studiilor sau serviciilor necesare atât fiecărui membru individual cât și tuturor membrilor săi, în vederea realizării obiectivelor;
* accesarea și gestionarea de fonduri, atât UE cât și naționale, în vederea îndeplinirii obiectivelor;
* participarea, asigurând reprezentarea membrilor săi, la proiecte de cooperare teritorială și acțiuni de interes pentru membrii săi, inclusiv în cadrul proiectelor care depășesc limitele geografice ale GECT;
* inițierea, dezvoltarea și gestionarea de servicii, proiecte si acțiuni comune care să contribuie la consolidarea coeziunii economice și sociale a teritoriilor acoperite de Grup.

Acțiunile și proiectele se vor încadra în principal, dar nu exclusiv, în cadrul programelor de cooperare ale Uniunii Europene. GECT își va îndeplini misiunile luând în considerare realizarea dezvoltării durabile.

**F- Durata de funcționare și dizolvarea GECT**

GECT se constituie pe o perioadă nedeterminată.

Membrii pot hotărî în unanimitate dizolvarea acestuia, cu respectarea prevederile articolului 12 din Regulament referitoare la lichidarea acestuia și responsabilitatea membrilor GECT.

În conformitate cu articolul 14 din Regulamentul comunitar și cu legislația românească aplicabilă, dizolvarea poate fi realizata de o autoritate competentă.

**G- Membrii GECT**

***Membrii fondatori ai GECT sunt:***

Din România: Consiliul Județean Dolj, Consiliul Județean Gorj, Consiliul Județean Mehedinți, Consiliul Județean Olt, Municipalitatea Craiova, Camera de Comerț și Industrie Dolj, ADR Sud Vest Oltenia, Aeroportul Internațional Craiova, din Republica Bulgaria: Districtul Vidin, Districtul Vratsa, Municipalitatea Vratsa, Municipalitatea Vidin, Municipalitatea Pleven, ONG “Open Hands” din Pleven, din Republica Croația: Consiliul regional Vukovar-Srijem.

***Membrii observatori sunt:*** *Municipalitatea Tivat, Municipalitatea Budva, Municipalitatea Kotor*

**H- Legea aplicată și interpretarea acordului**

Prezentul acord se încheie în conformitate cu prevederile din Regulamentul european nr. 1082/2006 din 5 iulie 2006.

GECT este guvernată, în ceea ce privește regulile sale de constituire, organizare, funcţionare şi controlul, prin dreptul român şi, în ceea ce priveşte activitățile care îi sunt încredințate, prin statutul său.

În cazul unui litigiu privind interpretarea sau aplicarea acestuia acord, părțile interesate se obligă să conducă negocierile adecvat, recurgând în special la medierea unei părți la această convenție care nu este implicată în dispută sau o terță parte neutră capabilă să promoveze o soluționare pe cale amiabilă.

Dacă nicio soluționare negociată nu a avut succes, părțile convin că disputa va fi înaintată instanțelor judecătorești române.

**I- Recunoașterea reciproca – Modalități de control**

Controlul administrativ, bugetar și financiar al GECT se realizează în conformitate cu prevederile dreptului român. Autoritățile române responsabile cu controlul informează autoritățile țărilor membre despre orice comentarii făcute în timpul acestei verificări și comunică acestora orice informație solicitată de aceștia. Autoritățile țărilor membre pot efectua verificări asupra acțiunilor GECT desfășurate în teritoriul respectivelor țări când Legea o va cere.

**J- Modificarea convenției**

Orice modificare a prezentului acord trebuie aprobată în unanimitate de către membri.

Orice modificare trebuie să respecte condițiile prevăzute în Regulament, și în special în articolul 4, ultimul paragraf, care prevede autorizarea prealabilă de către Statele în cauză.

**K- Dobândirea personalității juridice**

Acordul și statutul intră în vigoare la data dobândirii personalității juridice a GECT.

Grupul dobândește personalitate juridică odată cu publicarea documentului deciziei de creare a grupului prin ordin al reprezentantului statului în care se afla sediul, în condițiile prevăzute la articolul L. 1115-4-2 din Codul general al autorităților locale (CGCT), și după autorizarea autorităților competente respectiv în conformitate cu articolul 4 din Regulamentul 1082/2006. Convenția și Statutul se publică ca anexă la decizia de creare.

Realizat la Craiova, în limba română, bulgară, croată, muntenegreană, azi........................................

Lista de semnături: